ལོ་རབས་བརྒྱད་ཅུ་དང་དགུ་བཅུའི་ནང་གཞོན་ལྷན་གྱི་འབྲེལ་ཡོད་མི་སྣ་འགའ་རེ་བོད་ནང་དུ་ཉུལ་ཞིབ་ལ་བསྐྱོད་དེ་ཁམས་དང་ཨ་མདོའི་མཐའི་བར་དུ་གཏུགས་ཤིང།གྲོང་ཁྱེར་ཟི་ལིང་གི་མགྲོན་ཁང་ག་གེ་མོར་གཞོན་ལྷན་གྱི་ཡིག་ཆའི་དགོངས་དོན་བརྒྱུད་སྒྲོག་ཀྱི་ཚོགས་འདུ་གསང་བའི་ངང་ཚོགས་པ་རེད་ཟེར་བ་སོགས་བདེན་པ་ཡིན་མིན་མི་ཤེས་ཀྱང་གཞོན་ལྷན་གྱིས་ཨ་མདོའི་གྲོང་ཁྱེར་ཟི་ལིང་བར་དུ་སྙོབ་ཐུབ་ཀྱི་ཡོད་པའི་སྐད་ཆ་གོ་རྒྱུ་ཡོད།ལོ་རབས་དགུ་བཅུ་བའི་མཇུག་ཏུ་ཐོག་དང་པོར་མ་ཤི་བར་གྱི་ཟས་བཅད་ངོ་རྒོལ་གྱི་ལས་འགུལ་སྤེལ་ཞིང་།རང་ལུས་མེ་སྲེག་གི་ལས་འགུལ་ཡང་འདི་དུས་ནས་མགོ་ཚུགས་ཡོད།༢༠༠༧ལོར་མ་ཤི་བར་གྱི་ཟས་བཅད་ངོ་རྒོལ་གྱི་ལས་འགུལ་ཐེངས་གཉིས་པ་སྤེལ་ཞིང་།མི་མང་ཉིས་ཁྲི་ལྷག་གིས་ཆ་ཤས་བླངས་པའི་སྐད་གྲགས་ཅན་གྱི་མི་མང་མདུན་སྐྱོད་ཆེན་མོའི་ལས་འགུལ་བསླངས་ཏེ།དུས་རབས་ཉེར་གཅིག་པའི་བོད་དོན་འཐབ་རྩོད་ཀྱི་སྒོ་མོ་གཞི་རྒྱ་ཆེ་རུ་ཕྱེ་ཡོད།